32004R1875
L 326/19
JURNALUL OFÍCIAL AL UNIUNII EUROPENE
REGULAMENTUL (CE) NR. 1875/2004 AL COMISIEI
din 28 octombrie 2004
de modificare a anexelor II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală, în ceea ce privește salicilatul de sodiu și fenvaleratul
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală (1), în special articolele 3 și 4 paragraful al treilea,
având în vederea avizele Agenției Europene pentru Evaluarea Produselor Medicamentoase, formulate de Comitetul pentru medicamentele de uz veterinar,
întrucât:
(1)
Toate substanțele farmacologic active, utilizate în cadrul Comunității în medicamentele de uz veterinar destinate a fi administrate animalelor de la care se obțin produse alimentare trebuie să fie evaluate în conformitate cu Regulamentul (CEE) nr. 2377/90.
(2)
Salicilatul de sodiu a fost inclus în anexa II pentru toate speciile destinate consumului uman cu excepția peștelui, dar numai pentru uz topic. Domeniul de aplicare trebuie extins pentru a cuprinde utilizarea pe cale orală la bovine și porcine, cu excepția animalelor care produc lapte destinat consumului uman.
(3)
Limitele maxime provizorii de reziduuri pentru fenvalerat expiră la 1 iulie 2004. Este necesar să se permită finalizarea studiilor științifice referitoare la această substanță și, prin urmare, ar trebui prelungită valabilitatea limitelor maxime provizorii de reziduuri până la 1 iulie 2006.
(4)
Regulamentul (CEE) nr. 2377/90 ar trebui modificat în consecință.
(5)
Ar trebui prevăzut un termen adecvat înainte de intrarea în vigoare a prezentului regulament pentru a permite statelor membre să procedeze, în conformitate cu dispozițiile prezentului regulament, la toate adaptările necesare autorizațiilor de introducere pe piață a medicamentelor de uz veterinare respective, acordate în temeiul Directivei 2001/82/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz veterinar (2).
(6)
Măsurile prevăzute de prezentul regulament sunt conforme cu avizul Comitetului permanent pentru medicamentele de uz veterinar,
ADOPTĂ PREZENTUL REGULAMENT:
Articolul 1
Anexele II și III la Regulamentul (CEE) nr. 2377/90 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament se aplică de la 28 decembrie 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 octombrie 2004.